kardosdrur/scandi-wiki huggingface dataset:
Cathie Wood

Catherine Duddy Wood (født 26. november, 1955) er en amerikansk investor og grundlægger, CEO og CIO i ARK Invest, der er et firma inden for investment management.

Wood bor i Wilton, Connecticut. Hun er skilt fra Robert Wood, der døde i 2018. Hun har tre børn.

Referencer

Eksterne henvisninger 

Erhvervsfolk fra USA
Ark Invest

ARK Investment Management LLC er et amerikansk investment management-firma, der ligger i St. Petersburg, Florida der forvalter adskillige aktive investerings børshandelde fonde (ETF'er). Selskabet blev grundlagt af Cathie Wood i 2014. På sit højdepunkt i februar 2021 havde selskabet for $50 mia. aktiver under forvaltning. I maj 2022 var disse aktiver faldet til $15,9 mia. efter en periode med store tab.

ARK Invest fokuserer på investering i disruptiv teknologi. Disse teknologier inkluderer kunstig intelligens, DNA-sekventering, CRISPR genmodificering, robotik, elkøretøjer, energilagring, fintech, 3D-printning og blockchainteknkologi. Selskabet har også investeret i kryptovalutaer. Firmaet investerier i aktier, som man mener vil fordoble sin værdi over en 5-årig periode.

Referencer

Eksterne henvisninger 

Etableret i 2014
Investeringsvirksomheder fra USA
Aktiv forvaltning

Aktiv forvaltning (også kaldet aktiv investering er en tilgang til investering. I en aktivt forvaltet investeringsportefølje vælger investoren de investeringer, som skal udgøre porteføljen. Aktiv forvaltning bliver ofte sammenlignet med passiv forvaltning eller indeks-investering.

Til udvælgelse af investeringer kan der bruges forskellige metoder
Fundamental analyse; denne metode analyserer karakteristika i individuelle investeringer og evaluerer dem på baggrund af risiko og potentielt afkast 
Kvantitativ analyse; denne metode etablerer en systematisk proces til at købe og sælge investeringer ved brug af data fra de individuelle investeringer

Flere undersøgelser viser, at aktivt forvaltede fonde konsistent klarer sig dårligere end indeksfonde.

Referencer

Se også 
Aktiver under forvaltning
Formueforvaltning
Passiv forvaltning

Finansiel økonomi
Gammellund

Gammellund er en landsby beliggende på den slesvigske midtslette nord for Slesvig by i Sydslesvig. Administrativt hører landsbyen under kommunen Bollingsted i Slesvig-Flensborg Kreds i delstaten Slesvig-Holsten, Nordtyskland. I den danske periode indtil 1864 hørte landsbyen under Skt. Michaelis Sogn (Arns Herred, Gottorp Amt, Slesvig).

Gammellund er første gang nævnt 1305. Navnet er af dansk herkomst (≈gammel lund). I landsbyen og dens omgivelse kom det i 1850 til kamphandlinger mellem danske og tyske soldater (under Slaget på Isted Hede). Gammelund var en selvstændig kommune, inden den i august 1976 blev indlemmet i Bollingsted Kommune. Modsat Gammelund hørte Bollingsted under Eggebæk Sogn (Ugle Herred, Flensborg Amt).

Lidt syd for landsbyen ligger Gammellund Sø med tilløb af Rubækken, i nordvest ligger skovområdet Stenholt, i nordøst Bøgmosen.

Noter 

Byer i Kreis Slesvig-Flensborg
Passiv forvaltning

Passiv forvaltning (også kaldet passiv investering) er en investeringsstrategi, der følger et markedsvægtet indeks eller portefølje. Passiv forvaltning er  mest almindelig på aktiemarkedet, hvor indeksfonde følger et bestemt aktieindeks, men det bliver mere almindeligt i andre investeringstyper inklusive obligationer, handelsvarer og hedgefonde.

Den mest populære metode er at spejler et eksternt specificeret indeks ved at købe en indeksfond. Ved at følge et indeks vil en investeringsportefølje typisk give en god diversificering, lav omsætning (hvilket er godt til at holde interne transaktionsomkostninger nede) og lave håndteringsgebyrer. Med lave gebyrer vil en investor få højere afkast end for en lignende fond med lignende investeringer men højere gebyrer eller transaktionsomkostninger.

Mange af pengene i passive indeksfonde er investeret i tre passive formueforvaltere; BlackRock, Vanguard og State Street. Der er foregået et stort skift fra aktiver til passive investeringer siden 2008. 

Passivt forvaltede fonde har konsistent overpræsteret i forhold til aktivt forvaltede fonde.

Se også 
Aktiver under forvaltning
Aktiv forvaltning
Formueforvaltning
Passiv indkomst

Referencer 

Finansiel økonomi
K.L. Fogtmann

Karl Lauritz Fogtmann (født 4. februar 1847 i Torslunde, død 6. maj 1907 i København) var en dansk lærer og politiker. Han sad i Folketinget fra 1879 til sin død i 1907. Hans andet fornavn er i forskellige kilder stavet både Lauritz og Laurits.

Familie 
K.L. Fogtmann var søn af lærer Hans Thomas Fogtmann (1811-1885) og Ane Elisabeth Margrethe Kirstine Rasmussen (1815-1883). Han blev gift 10. september 1873 i Præstø med Anna Emilie Jensen (1849-1923) som var datter af lagter Henrik Jensen (1819-1875) og Ane Kirstine Nielsen (født 1826).

Opvækst, uddannelse og erhverv 
K.L. Fogtmann blev født i Torslunde i Kundby Sogn øst for Svindinge. Han blev uddannet lærer på Skårup Seminarium og var først lærer i et halvt år på almueskolen i Holbæk og fra 1867 til 1905 lærer på Sandby Skole i Kundby Sogn.

Politisk aktivitet 
Fogtmann blev påvirket som barn og ung af Bondevennerne som stod stærkt på Holbækegnen. Han begyndte tidligt at holde foredrag og lavede aftenundervisning. Han blev formand for egnens lokale Grundlovsværneforening da den første provisoriske finanslov kom i 1877 og blev landskendt da han var ordfører for den radikale fløj i foreningen på Grundlovsværneforeningens generalforsamling i 1878.

Da Holbækkredsens folketingsmand Ole Pedersen ikke genopstillede ved folketingsvalget 1879 blev Fogtmann opstillet for Venstre og vandt over Villars Lunn fra Højre. Fogtmann blev genvalgt ved alle folketingsvalg indtil sin død, oftest med Lunn som modkandidat. Den modkandidat som kom tættest på at vinde over Fogtmann var imidlertid amtmand C.St.A. Bille som fik 1.127 stemmer mod Fogtmanns 1.290 stemmer ved folketingsvalget i 1892.

Efter et politisk møde i Jyderup i september 1883 blev Fogtmann arresteret af politiet, men løsladt igen. Han blev suspenderet fra sit lærerembede i 1885 på grund af udtalelser mod regeringen hvorefter en provsteret dømte ham til afskedigelse. Straffen blev nedsat til en bøde af landemodet og højesteret.

Politisk støttede han Hørup i Venstrereformpartiet i kampen mod provisorierne og Københavns Befæstning. Da Venstrereformpartiet blev opløst i januar 1905 fulgte han med Zahle til Folketingets Venstre. Han var med til stifte Det Radikale Venstre i maj 1905 og repræsenterede dem i sine sidste to år i Folketinget.

Fogtmann deltog i arbejdet ved grundlæggelsen af det radikale Holbæk Amts Venstreblad.

Tillidshverv 
Han blev statsrevisor i 1879 og var i formand for statsrevisorerne i en årrække. Fogmann var også medlem af Toldkommissionen af 1895 og Forsvarskommissionen af 1902 og fra 1902 medlem af Udvalget for Forretningsordenen.

Han var formand for repræsentantskabet for Høng-Tølløse Jernbane og senere også Odsherredsbanen.

Sygdom og død 
Fogtmann stoppede som lærer i 1905 på grund af sygdom, men fortsatte i Folketinget. Han døde i 6. maj 1907 i København.

Referencer

Eksterne henvisninger 
 K.L. Fogtmann i Dansk Biografisk Leksikon, 3. udgave
 K.L. Fogtmann på Gravsted.dk

Folketingsmedlemmer i 1870'erne
Folketingsmedlemmer i 1880'erne
Folketingsmedlemmer i 1890'erne
Folketingsmedlemmer i 1900'erne
Statsrevisorer
Boligselskabet Viborg



Historien om Boligselskabet Viborg også kaldet "BoligViborg" 
BoligViborg, stiftet den 15. november 1940, bærer titlen som Viborg Kommunes mest historiske almene boligselskab. Med sin brede dækning i kommunen administrerer selskabet en samling af 3.530 boliger, som er organiseret i 60 afdelinger. Deres boligportefølje er mangfoldig og rummer alt fra moderne etagebyggerier, traditionelle rækkehuse og imponerende højhuse til specielle ungdoms- og seniorboliger.

Teamet bag BoligViborg består af 66 dedikerede medarbejdere under ledelse af direktøren, en specialiseret håndværkerafdeling med 6 medlemmer, samt en række kontraktbundne rengøringsmedarbejdere. I tråd med selskabets sociale ansvarlighed er adskillige medarbejdere ansat under skræddersyede vilkår. Ud over dette administrerer BoligViborg også Boligselskabernes Fællessekretariat, som med sine 9 ansatte fokuserer på sociale boligindsatser.

Selskabets omdømme præges af en bemærkelsesværdig servicekultur og et robust beboerdemokrati.

Målsætninger 
BoligViborg har som målsætning at have:

 tilfredse beboere - nu og i fremtiden
 et aktivt beboerdemokrati
 en god og effektiv drift
 gode og tidssvarende boliger i attraktive boligområder
 en aktiv markedsføring og et godt renommé

Eksterne henvisninger

BoligViborg
Ross 308 - Turbokylling

Ross 308, også kendt som turbokylling, er en af de mest udbredte kyllingeracer inden for den kommercielle fjerkræindustri definerer turbokylling som en slagtekylling er en race, der er opdrættet til at vokse sig stor på meget kort tid. 

Racen er fremavlet til at vokse fra 50 gram til over 2 kilo på 33 dage.

Turbokyllinger i Danmark 

I 1950'erne og 1960'erne gennemgik produktionen af slagtekyllinger i Danmark en gennemgående industrialisering, hvor avlere begyndte at krydse forskellige kyllingeracer for at kunne producere mere kød på kortere tid. Dette resulterede bl.a. i racen Ross 308 (turbokylling), som udgør størstedelen af de slagtekyllinger, der i dag produceres i Danmark. 

I 1950'erne vejede en slagtekylling der var 28 dage gammel gennemsnitligt 316 gram, hvor den i dag vejer 1573 gram ved samme alder. En slagtekylling vokser derfor næsten 5 gange så hurtigt i dag, som den gjorde for 60 år siden. 

Kyllingerne går i haller med 20-40.000 andre kyllinger. Lyset i stalden er ofte kunstigt, selvom forskning har vist, at kyllinger har bedre af naturligt lys, der også indeholder ultraviolet lys.

Kritik 

Opdræt af turbokyllinger har fået hård kritik fra en række danske dyreværnsorganisationer. Særligt dyreværnsforeningen Anima har gennem en lang årrække advokeret for en total udfasning af den hurtigvoksende kylling, og ført kampagne for at få turbokyllingen ud af de danske supermarkeder, restauranter og convenience-stores. 

Anima har ofte kritiseret produktionen af turbokyllinger for dens lave niveau af dyrevelfærd, da kyllingerne lider af en række velfærdsproblemer som bl.a. vejrtrækningsproblemer, gangbesvær og organsvigt. En af de sygdomme man har knyttet til den hurtige vækst er også det såkaldte 'Sudden Death Syndrome', hvor kyllingerne pludselig dør af hjertestop.   

De mange velfærdsproblemer lå også til grund for, at den danske stat i 2023 besluttede at droppe turbokylling på stats-niveau efter, at et bredt flertal blev enige om fire forskellige initiativer, der skulle forbedre dyrevelfærden og bidrage til at reducere produktionen af hurtigvoksende slagtekyllinger.

Referencer

Kyllingekød
Kristian Sørensen

Lars Kristian Sørensen (født 19. oktober 1863 i Lime Sogn, død 29. juli 1928 i Hellerup) var en dansk lærer og politiker. Han sad Folketinget fra 1907 til 1909.

Kristian Sørensen blev født på Limegård i Lime Sogn øst for Randers som søn af gårdejer R. Sørensen. Han blev uddannet til lærer på Gjedved Seminarium i 1882, hvorefter han aftjente værnepligt og opnåede rang af sekondløjtnant. Sørensen var lærer i Mesballe syd for Ryomgård på Djursland fra 1890 til 1893, og derefter i Munke Bjergby nord for Sorø til 1909. Han var forstander på Holsteinsminde Opdragelsesanstalt vest for Næstved fra 1909 til 1922. Efter Holsteinsminde flyttede han til Hellerup hvor han boede til sin død.

Sørensen var sognerådsmedlem i en række år. Han tilsluttede sig Venstrereformpartiet og stillede uden held op til Folketinget i Ruds Vedby-kredsen mod H.L. Jørgensen ved folketingsvalgene i 1898, 1901 og 1903. Ved valget i 1906 stillede han stadig forgæves op i Holbækkredsen mod den radikale K.L. Fogtmann. Da Fogtmann døde i 1907 vandt han suppleringsvalget i Holbækkredsen, men stillede ikke op ved næste valg i 1909.

Referencer 

Folketingsmedlemmer i 1870'erne
Paradise Hotel (Danmark, sæson 21)

Paradise Hotel 2021 (sæson 19) blev sendt i efteråret 2023. Den danske udgave af Paradise Hotel bliver sendt på Viaplay og Viafree.

Sæsonen var den første med det nye værtspar Olivia Salo og Rikke Gøransson

 Værter: Olivia Salo og Rikke Gøransson
 Vindere: 
 Finalister: 
 Jury: 
 Sæsonpræmiere: 21 september 2021
 Vindere af mindre beløb: Sille (60.000)
 Titelmelodi: 
 Antal afsnit: 40
 Antal deltagere:

Deltagere  

Sæsoner af Paradise Hotel (Danmark)
Oddermose (Stege Sogn)

Oddermose og Oddermose Strand er et område ved Hjelm Bugt på Møn, syd for Stege Nor. I 1876 blev der opført et 900 meter langt dige langs kysten mellem mosen og Oddermose Strand. Dette dige betød sammen med dræn og pumpestation at det lavtliggende landskab bag stranden udviklede sig til engarealer. I slutningen af 1960'erne blev 46 sommerhusgrunde udstykket bag Oddermose Strands skrænter og på kanten af engarealerne. Diget blev i 1993 forstærket med granitsten for at kunne modstå storme.  

Natten til den 21. oktober 2023 blev det 3 meter høje dige gennembrudt af stormfloden, der pressede vandmasserne mod nord og vest.  Vandstanden steg på 30 minutter fra 0 til 2 m, hvilket kaldes en +100 års hændelse. Da diget bristede, og mose og enge fyldtes med vand, blev 12 sommerhuse oversvømmet af vandmasserne.

Referencer 

Lokaliteter på Møn
Adam Johnson (ishockey)

Adam Robert Johnson (født 22. juni 1994, død 28. oktober 2023) var en amerikansk professionel ishockeyspiller. Han spillede på holdene Pittsburgh Penguins, Malmö Redhawks, Augsburger Panther og Nottingham Panthers. Johnson døde i 2023 efter en kollision på isen, der resulterede i et snit på halsen fra en skøjte.

Opvækst 
Johnson blev født 22. juni 1994 i Grand Rapids, Minnesota som søn af Susan og Davey Johnson.

Død 
Johnson spillede for Nottingham Panthers og blev alvorligt såret i en kollision med Sheffield Steelers’ Matt Petgrave, hvor Johnsons hals blev skåret af Petgraves skøjte. Efter sammenstødet rejste Johnson sig og prøvede at skøjte af banen, men endte med at kollapse på isen på grund af den kraftige blødning fra halsen. Spillere på begge hold dannede ring omkring Johnson, mens han fik lægebehandling. Johnson blev til sidst transporteret til Sheffield's Northern General Hospital, hvor han blev erklæret død, kun 29 år gammel. Nyheden om dødsfaldet blev hemmeligholdt for offentligheden indtil morgenen efter, så Johnsons pårørende havde fået besked.

Referencer

Eksterne henvisninger 

Ishockeyspillere fra USA
Højeste Liga 2009-10

Højete Liga 2009-10 var turneringen på niveau 2 i russisk ishockey i sæsonen 2009-10. Turneringen havde deltagelse af 27 hold, heraf et hold fra Kasakhstan. Holdene spillede udelukkende om mesterskabet i Højeste Liga, og der var ingen automatisk oprykning til den Kontinentale Hockey-Liga. Det var den sidste sæson for ligaen under navnet Højeste Liga, inden den i den efterfølgende sæson blev relanceret under navnet Højeste Hockey-Liga (VHL).

Mesterskabet blev vundet af Jugra Khanty-Mansijsk, som i finaleserien besejrede Toros Neftekamsk med 3-1 i kampe, og som dermed vandt mesterskabet i Højeste Liga for andet år i træk.

Efter sæsonen blev mestrene Jugra Khanty-Mansijsk valgt som nyt hold i den Kontinentale Hockey-Liga.

Hold 

Højeste Liga havde deltagelse af 27 hold, hvilket var seks hold færre end den foregående sæson.

Blandt de 27 hold i Højeste Liga var:
 1 nedrykker fra den Kontinentale Hockey-Liga: Khimik Voskresensk.
 3 oprykkere fra Første Liga: Progress Glazov, HK Sarov, THK Tver.

Siden den foregående sæson var der endvidere sket følgende ændringer:
 Rys Podolsk var flyttet fra Podolsk til Mozjajsk.

Holdene var inddelt i tre zoner, der hver spillede om otte pladser i slutspillet.

Grundspil

Zone Vest 

Zone Vest havde deltagelse af 10 hold, der spillede en seksdobbelt turnering alle-mod-alle, hvorefter de otte bedste hold gik videre til slutspillet.

Zone Central 

Zone Central havde deltagelse af 9 hold, der spillede en seksdobbelt turnering alle-mod-alle, hvorefter de otte bedste hold gik videre til slutspillet.

Zone Øst 

Zone Øst havde deltagelse af 8 hold, der spillede en seksdobbelt turnering alle-mod-alle, hvorefter alle otte hold gik videre til slutspillet.

Slutspil 

Slutspillet havde deltagelse af 24 hold:
 8 hold fra Zone Vest, hvor de 3 bedste hold, Dizel Penza, Krylja Sovjetov Moskva og Khimik Voskresensk, startede i ottendedelsfinalerne.
 8 hold fra Zone Central, hvor de 3 bedste hold, Toros Neftekamsk, Molot-Prikamje Perm og Izjstal Izjevsk, startede i ottendedelsfinalerne.
 8 hold fra Zone Øst, hvoraf de 2 bedste hold, Jugra Khanty-Mansijsk og Gazovik Tjumen, startede i ottendedelsfinalerne.

Alle opgør blev spillet bedst af fem kampe., hvor det højst seedede hold havde hjemmebane i kamp 1, 2 og 5. Uafgjorte kampe blev forsøgt afgjort i sudden death. Hvis dette ikke frembragte en afgørelse, gik man videre til straffeslagskonkurrence.

Sekstendedelsfinaler

Ottendedelsfinaler

Kvartfinaler

Semifinaler

Finale

Se også 
 KHL 2009-10 (bedste russiske række)
 Første Liga 2009-10 (tredjebedste russiske række)

Kilder / eksterne henvisninger 
 Hockey Archives - Championnat de Russie 2009/10

Noter 

2009-10
Ishockey i 2009
Ishockey i 2010
Oroslavje

Oroslavje (kroatisk udtale: [ôroslaːvje])  er en by i distriktet Krapina-Zagorje i Kroatien.

Oroslavje omtales ofte som Porten til Kroatiske Zagorje (Vrata Hrvatskog zagorja)  på grund af dens geografiske placering og dens nærhed til byen Zagreb og Zagreb distrikt.

Oroslavje ligger 31 km fra hovedstaden  Zagreb ved motorvej A2, der forbinder Zagreb med grænseovergangen Macelj/Gruškovje med Slovenien.

Demographics 
I følge folketællingen 2011 var der 6.124 indbyggere fordelt i nedenstående  bebyggelser:
 Andraševec,  859 indb.
 Krušljevo Selo,  523 indb.
 Mokrice,  758 indb.
 Oroslavje,  3.368 indb.
 Stubička Slatina,  630 indb.

Historie

Byens historie er tæt forbundet med de to slotte i byen (tidligere to slotte, men har nu kun et). Slottet i det såkaldte "Gornje Oroslavje" eller "Øvre Oroslavje" tilhørte tidligere Čuklinerne, efterfulgt af Vranyczanys. Det blev næsten fuldstændig ødelagt i branden i 1949 og blev senere revet ned.  Det eneste, der blev reddet, var den franske park foran slottet med et springvand. Det andet slot, der plejede at være ejet af Vojkiffy-familien, forblev hel, men det er i øjeblikket i dårlig stand.

Referencer

 

Byer i KroatienByer i Karlovac
Pregrada

Pregrada    er en by i distriktet Krapina-Zagorje i Kroatien.

I folketællingen 2011 var der 6.594 indbyggere i nedenstående bebyggelser:

 Benkovo,  indb. 326
 Bregi Kostelski,  indb. 269
 Bušin,  indb. 139
 Cigrovec,  indb. 414
 Donja Plemenšćina,  indb. 138
 Gabrovec,  indb. 59
 Gorjakovo,  indb. 344
 Gornja Plemenšćina,  indb. 273
 Klenice,  indb. 80
 Kostel,  indb. 137
 Kostelsko,  indb. 244
 Mala Gora,  indb. 169
 Marinec,  indb. 118
 Martiša Ves,  indb. 19
 Pavlovec Pregradski,  indb. 229
 Pregrada,  indb. 1.828
  Sopot,  indb. 330
 Stipernica,  indb. 172
 Svetojurski Vrh,  indb. 166
 Valentinovo,  indb. 163
 Velika Gora,  indb. 86
 Vinagora,  indb. 41
 Višnjevec,  indb. 174
 Vojsak,  indb. 157
 Vrhi Pregradski,  indb. 395
 Vrhi Vinagorski,  indb. 124

Historie
Navnet Pregrada nævnes første gang den 9. august 1334 i vedtægterne for Zagreb Kaptol. Sognet er bestemt meget ældre, fordi det var opført som det ældste i Zagorje ærkebispedømme.

I slutningen af det 19. og begyndelsen af det 20. århundrede var Pregrada en distriktshovedstad i   i Kongeriget Kroatien-Slavonien.

Referencer

 

Byer i KroatienByer i Karlovac
Henrik Galberg Jacobsen

Henrik Galberg Jacobsen (født 4. februar 1944) er en dansk sprogforsker og professor emeritus i nordiske sprog. Hans forskningsfokus har været dansk sprognormering og retskrivning, og han har udgivet bøger om dansk samt arbejdet på Retskrivningsordbogen herunder kommareglerne.

Karriere 
Henrik Galberg Jacobsen blev ansat i Dansk Sprognævn i 1972. I 1999 blev han i stedet professor i nordiske sprog ved Syddansk Universitet, og var i perioden 2000-2005 medlem af sprognævnets repræsentantskab. I anledning af hans 60-års-fødselsdag i 2004 blev der udgivet et festskrift. I 2010 blev han dr.phil. ved forsvar af afhandlingen Ret og skrift. Officiel dansk retskrivning 1739-2005. Han gik på pension i 2013.

I 2008 blev han ridder af Dannebrog.

Kilder 

Professorer fra Syddansk Universitet
Personer i Dansk Sprognævn
Riddere af Dannebrog
Sprogvidenskabsfolk fra Danmark
Lars Brink

Lars Brink (født 2. november 1945 i København) er en dansk sprogforsker og professor emeritus. Hans vigtigste udgivelser er Dansk Rigsmål fra 1975 og Den Store Danske Udtaleordbog fra 1991, begge sammen med Jørn Lund.

Karriere 
Lars Brink blev student ved Bagsværd Kostskole i 1964. Han færdiggjorde en cand.mag. i dansk og sprogpsykologi i 1971 ved Københavns Universitet, hvor han var undervisningsassistent 1969-1983, kandidatstipendiat 1971-1974 og seniorstipendiat 1975-1978. Han modtog et forskningsstipendiat fra Statens Humanistiske Forskningsråd 1979-1982.

I 1983-1985 var han dansk lektor ved Stockholms Universitet og Universitetet i Linköping og var derefter fra 1985 professor i dansk sprog og litteratur ved Islands Universitet indtil 1996, hvor han bl.a. var medredaktør af en dansk-islandsk ordbog. Fra 1997 var han lektor i dansk ved Københavns Universitet indtil 1999. Han var redaktør på Den Store Danske Encyklopædi i 1992-2001. Han har også været redaktør for sproget.dk. Han skrev Jyllands-Postens sprogklumme fra 2008.

Medlemskaber 
Lars Brink er optaget i Kraks Blå Bog.

Han var tilsynsførende for Universitets-Jubilæets danske Samfund i 1979-1982 samt forslagsstiller for nobelkomiteen for Svenska Akademien fra 1985.

Kilder 

Alumni fra Københavns Universitet
Ansatte ved Københavns Universitet
Personer i Kraks Blå Bog
Personer fra København
Luganville

Luganville er den næststørste by i Vanuatu med en befolkning på 18.062 i 2020. Den ligger på øen Espiritu Santo og er hovedstad i Sanma-provinsen.

Referencer 

Byer i Vanuatu
Dan Boie Kratfeldt

Dan Boie Kratfeldt (født 21. marts 1985) er en dansk skuespiller, der har medvirket i flere film og tv-serier, såsom film som Shorta, Julemands Datter 2 til tv-serier som Bedrag 3 og Den Som Dræber 3. 

Bedst kendt er han for Huset hvor han spiller Panik.